stanford-oval/wikipedia huggingface dataset:
Edward Peter

| Mitalit> Maa:   Yhdistynyt kuningaskunta.Miesten uinti. Olympialaiset  | Mitalit> Maa:   Yhdistynyt kuningaskunta.Miesten uinti. Olympialaiset  | Mitalit> Maa:   Yhdistynyt kuningaskunta.Miesten uinti. Olympialaiset  | Maa:   Yhdistynyt kuningaskunta> Miesten uinti. |
| --- | --- | --- | --- |
|  Pronssia | Antwerpen 1920 | 4 × 200 m vapaauintiviesti |  |
Edward Percival Peter (28. maaliskuuta 1902 Kensington – syyskuu 1986 Bournemouth) oli brittiläinen uimari, vesipalloilija ja olympiamitalisti.
Peter osallistui olympialaisiin ensimmäistä kertaa Antwerpenissa 1920, jossa hän karsiutui ensimmäisellä kierroksella 400 metrin vapaauinnissa ja pääsi 1 500 metrin matkalla välieriin saakka. Hän voitti samoissa kisoissa pronssia 4 × 200 metrin vapaauintiviestistä. Pariisin kisoissa 1924 Peter putosi jälleen ensimmäisellä kierroksella 400 metrillä ja oli maansa vapaauintiviestijoukkueessa, joka sijoittui viidenneksi. Hän pelasi vuoden 1928 olympialaisissa vesipalloa Yhdistyneen kuningaskunnan neljänneksi sijoittuneessa joukkueessa ja ui vapaauintiviestissä, jossa maa oli kuudes.
Eckstein

Eckstein (/ˈɛkˌʃtaɪ̯n/) on saksankielinen sukunimi, joka tarkoittaa "kulmakiveä". Vuonna 2023 Suomen väestötietojärjestelmässä oli 23 elävää Eckstein-nimistä henkilöä.
Tunnettuja Eckstein-nimisiä

Ashley Eckstein (s. 1981), yhdysvaltalainen näyttelijä
Bernd Eckstein (s. 1953), itäsaksalainen mäkihyppääjä
Hans Eckstein (1908–1985), saksalainen vesipalloilija
Lisäksi:
Billy Eckstine (1914–1993), syntymänimeltään William Eckstein, yhdysvaltalainen laulaja ja orkesterinjohtaja
Áno Dolianá

| Áno Dolianá Άνω Δολιανά |
| --- | --- |
 Áno Dolianán kylä.
 Áno Dolianá
 Koordinaatit: 37°23′12″N, 22°29′55″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Vóreia Kynouría
Hallinto:  
 – Asutustyyppi:  kylä
 – Kallikrates-koodi:  4002000701
Korkeus:  1 000 m
Väkiluku (2011):  90
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Áno Dolianá (kreik. Άνω Δολιανά), usein vain Dolianá (Δολιανά), on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kylän väkiluku on 90 (vuonna 2011).
Maantiede

Áno Dolianán kylä, suomeksi ”Ylä-Dolianá”, sijaitsee Trípolin tasangon etelälaidalla linnuntietä noin 18 kilometriä kaakkoon Trípolin kaupungista. Kylä ulottuu 950–1 050 metrin korkeuteen ja on rakennettu puolikaaren muotoon Párnonas-vuoren pohjoisille rinteille, jotka kasvavat pihtoja, kastanjoita, plataaneja ja kirsikkapuita. Se on purojen ja pienten vesiputousten ympäröimä. Kylästä on näkymät Tripolin tasangolle sekä Maínalo-, Artemísio-, Aroánia- ja Erýmanthos-vuorille.
Dolianán kyläyhdyskuntaan kuuluvat Áno Dolianán lisäksi myös kylät Dragoúmi (8 asukasta), Kaminári (0), Káto Dolianá (”Ala-Dolianá”, 595), Koúvlis (57), Prosília (88) ja Rounaíika (8). Koko yhdyskunnan väkiluku on 846.
Kulttuuri ja urheilu

Áno Dolianán rakennuskanta on perinteisiä kivirakennuksia, ja se on suojeltu perinteisenä asutuksena.
Vuodesta 2015 lähtien Áno Dolianássa järjestetään vuosittainen vuoristopuolimaratoni, yleensä toukokuun lopulla tai kesäkuun alkupuolella, vähemmän kokeneiden juoksijoiden 5 km:n kilpailun ja lasten 1 000 m:n juoksun rinnalla. Tapahtuma on Kreikan amatööriurheilun hallintoelimen SEGAS:n alaisuudessa.
Euroopan kaukovaellusreitti E4 kulkee suoraan Dolianán läpi, joten se on ihanteellinen paikka patikointiin. Dolianá toimii myös lähtökohtana Párnonas-polulle. Se on 200 kilometrin pituinen vaellusreitti, joka perustuu alueen vanhoihin polkuihin ja jota paikalliset vapaaehtoisryhmät ovat parantaneet. Se ylittää koko Párnonaksen laakson Kynourían laajemmalla alueella yhdistäen vuoren ja rannikon.
Aiheesta muualla

Kuvia tai muita tiedostoja aiheesta Áno Dolianá Wikimedia Commonsissa
Parnon Trail (Arkistoitu – Internet Archive). Párnonas-vuoren vaellusreitin verkkosivusto. (kreikaksi) (englanniksi)
Run Doliana. Dolianán vuoristopuolimaratonin verkkosivusto. (kreikaksi)
Κεντρικός Πατριωτικός Σύλλογος Δολιανά Κυνουρίας. Dolianán isänmaallisen yhdistyksen verkkosivusto. (kreikaksi)
Dolianán kansanperinnemuseo.
Dolianán Pyhän Johanneksen (Aï Giánnis) kirkko.
Edward Peter Cullen

Edward Peter Cullen (15. maaliskuuta 1933 Philadelphia, Pennsylvania – 9. toukokuuta 2023) oli yhdysvaltalainen roomalaiskatolinen piispa. Hänet vihki Philadelphian arkkihiippakuntaan diakoniksi Francis James Furey 23. syyskuuta 1961 ja papiksi John Joseph Krol 19. toukokuuta 1962. Cullen nimitettiin 8. helmikuuta 1994 Philadelphian vihkipiispaksi sekä Paria in Proconsolaren titulaaripiispaksi, ja piispaksi vihkiminen seurasi 14. huhtikuuta. Pääkonsekraattorina toimi Anthony Joseph Bevilacqua, jota avustivat John Patrick Foley ja Francis Bible Schulte.
Cullen sai 16. joulukuuta 1997 nimityksen Allentownin piispaksi, jonka virkaan hänet asetettiin 9. helmikuuta 1998. Hän jäi eläkkeelle 27. toukokuuta 2009.
Dušan Vukotić

| Dušan Vukotić |
| --- | --- |
 Dušan Vukotić noin vuonna 1960.
Henkilötiedot
Syntynyt: 7. helmikuuta 1927 Bileća, Serbien, kroaattien ja sloveenien kuningaskunta
Kuollut: 8. helmikuuta 1998 (71 vuotta) Krapinske Toplice, Kroatia
Ammatti:  animaattori, elokuvaohjaaja, elokuvakäsikirjoittaja
Ohjaaja
Aktiivisena:  1951–1998
Tunnetuimmat ohjaukset:  Surogat (1961)
Palkinnot
 parhaan lyhytanimaation Oscar (1961) 
Aiheesta muualla
IMDb 
Elonet
Dušan Vukotić (7. helmikuuta 1927 Bileća, Serbien, kroaattien ja sloveenien kuningaskunta – 8. helmikuuta 1998 Krapinske Toplice, Kroatia) oli kroatialainen animaattori sekä elokuvaohjaaja ja -käsikirjoittaja. Vukotić tuli tunnetusti useista lyhyistä animaatioelokuvistaan, joista Surogat palkittiin parhaan lyhytanimaation Oscar-palkinnolla. Myöhemmin urallaan hän siirtyi myös täyspitkiin elokuviin.
Nuoruus

Vukotić syntyi vuonna 1927 Bilećassa, nykyisessä Bosnia ja Hertsegovinassa. Hän muutti nuorena usein ja sai peruskoulutuksensa kroatilaisissa Šibenikin ja Gospićin sekä bosnialaisessa Bihaćin kaupungissa.
Ura

Vukotić muutti 1948 Zagrebiin opiskelemaan arkkitehtuuria. Hän elätti itseänsä tekemällä karikatyyreja zagrebilaisiin lehtiin ja sai lopulta paikan satiirisesta viikkolehdestä Kerempuhista. Lehti rupesi tuottamaan myös animaatioelokuvia ja perusti ensimmäisen elokuvansa jälkeen Duga-nimisen animaatioyhtiön. Sille Vukotić teki ensimmäisen animaatioelokuvansa Kićo (1951). Vaikka yritys pärjäsi suhteellisen hyvin, se likvidoitiin kansallisen talouskriisin takia. Vukotić kiinnostui animaatioelokuvan mahdollisuuksista ja teki 30 sekuntia pitkiä mainoselokuvia asunnossaan Nikola Kostelacin kanssa. Niiden ansiosta Vukotić sai paikan Studio crtanog filma -studiosta.
Vukotićin ensimmäinen elokuva uuden studion kanssa oli Nestašan robot (1956). Studion elokuvia esiteltiin 1958 Cannesin elokuvajuhlilla, ja ne menestyivät siellä todella hyvin. Seitsemästä elokuvasta kolme oli Vukotićin ohjaamia. Hänen seuraavia elokuviaan olivat yhdysvaltalaisia gangsterielokuvia parodioinut Koncert na mašinsku pušku (1958) ja Surogat (1961), josta Vukotić sai ensimmäisenä ei-yhdysvaltalaisena parhaan lyhytanimaation Oscarin. Palkinto toi Vukotićille maailmanlaajuista kuuluisuutta, ja häntä alettiin kohdella Jugoslaviassa eräänlaisena sankarina. Hänet kutsuttiin pitämään luentoja ja osallistumaan erilaisiin palkintoraateihin ja komiteoihin. Vukotić oli uudestaan ehdolla vuonna 1964 elokuvasta Igra, joka yhdisti ihmisnäyttelijöitä ja animaatiota.
Vukotić siirtyi 1960-luvun lopun jälkeen täyspitkiin näytelmäelokuviin ja ohjasi enää harvoin lyhytelokuvia. Hänen ohjaustöihinsä lukeutuivat lastenelokuva Sedmi kontinent (1966), toimintaelokuva Akcija Stadion (1977) ja tieteisparodia Gosti iz galaksije (1981). Hän opetti myös viimeisinä vuosina Zagrebin elokuvakoulussa, missä jatkoi 1980-luvun lopussa tapahtuneeseen eläköitymiseen.
Vukotić kuoli vuonna 1998, jolloin hän oli suunnittelemassa täyspitkää Tšekkosloviakassa tehtävää animaatioelokuvaa.
Aiheesta muualla

Dušan Vukotić Internet Movie Databasessa. (englanniksi)
Dušan Vukotić Elonetissä.
Énas ómiros

| Énas ómiros Ένας όμηρος María Farantoúri |
| --- | --- | --- |

Studioalbumin tiedot
 Julkaistu: 1967
 Formaatti: LP
 Tyylilaji: poliittinen musiikki kreikkalainen taidemusiikki
 Levy-yhtiö: Columbia
María Farantoúrin muut julkaisut
| I balánta tou Mauthausen 1966 | Énas ómiros Ένας όμηρος 1967 | Pnevmatikó emvatírio 1970 |
Énas ómiros (kreik. Ένας όμηρος) on kreikkalaislaulaja María Farantoúrin studioalbumi vuodelta 1967. Albumilla Farantoúri laulaa Míkis Theodorákisin säveltämiä, irlantilaisen Brendan Behanin runoista kreikannettuja kappaleita.[lähde? ]
Kappaleet

Ítan 18 Noémvri (Ήταν 18 Νοέμβρη)
To gelastó paidí (Το γελαστό παιδί)
Ánoixe to paráthyro (Άνοιξε το παράθυρο)
Akoúsla taíri mou (Ακούσλα ταίρι μου)
Ton Septémvrio thymámai (Τον Σεπτέμβριο θυμάμαι)
Agía grafí (Αγία γραφή)
Tha sou steílo mánna (Θα σου στείλω μάννα)
Tin mánna sou min tin petrovolás (Τη μάννα σου μην την πετροβολάς)
Eímai ánglos nios kai tycherós (Είμαι άγγλος νιος και τυχερός)
Thes na zis ap' tis gynaíkes (Θες να ζης απ' τις γυναίκες)
Tha sou dóso éna tópi chrysó (Θα σου δώσω ένα τόπι χρυσό)
Latrévo to sotíra mou (Λατρεύω το σωτήρα μου)
Den pérnei edó kaneís (Δεν πέρνει εδώ κανείς)
To gelastó paidí (Το γελαστό παιδί) (instrumentaali)
Poios den milá gia ti lamprí (Ποιος δεν μιλά για τη λαμπρή)
Tis kólasis kampánes (Της κόλασης καμπάνες)
Aiheesta muualla

discogs.com
Eagleheart

| ”Eagleheart” Stratovarius |
| --- | --- | --- |

Singlen tiedot
 Albumilta: Elements Pt. 1
 Julkaistu: 25. marraskuuta 2002
 Formaatti: CDS
 Tyylilaji: power metal
 Kesto: 03.52
 Levy-yhtiö: Nuclear Blast
Listasijoitukset
  Suomen virallinen lista: 2.
Stratovariuksen muut singlet
| ”A Million Light Years Away” 2000 | ”Eagleheart” 2002 | ”I Walk to My Own Song” 2003 |
Eagleheart on suomalaisen power metal -yhtye Stratovariuksen kolmastoista single. Se julkaistiin vuonna 2002 levymerkillä Nuclear Blast.
Kappale ylsi Suomen virallisen singlelistan sijalle 2.
Kappaleet

Eagleheart – 03.52
Run Away – 04.54
Eagleheart (demo version) – 03.30
Kokoonpano

Timo Kotipelto – laulu
Timo Tolkki – kitara
Jörg Michael – rummut
Jens Johansson – koskettimet
Jari Kainulainen – basso
Double A

AA tai Double A (Hangul: 더블에이) on eteläkorealainen pop-yhtye. Se koostuu viidestä jäsenestä; Woosang (johtaja), Aoora, Juwon, Hoik ja Kimchi. Yhtye debytoi vuonna 2011 kappaleellaan So crazy (Hangul: 미쳐서 그래).
Yhtye toimii Wellmade Star M:n alaisuudessa ja on sen ensimmäinen musiikkialan hanke.
Jäsenet

| Taiteilija-/lavanimi | Koko nimi | Syntymäaika | Asema yhtyeessä |
| --- | --- | --- | --- |
| Woosang | Woo Sangsoo | 1. lokakuuta 1990 | Johtaja, vokalisti ja koreografi |
| Aoora | Park Geun Ee | 10. helmikuuta 1986 | Vokalisti ja räppäri |
| Juwon | Hwang Juwon | 15. maaliskuuta 1988 | Vokalisti ja räppäri |
| Hoik | Jung Hoik | 1. elokuuta 1993 | Vokalisti ja räppäri |
| Kimchi | Yoo Yehyanggi | 11. heinäkuuta 1993 | Päävokalisti, räppäri ja magnae |
Diskografia > EP:t

Come Back (2013)
Diskografia > Singlet

"Because I'm Crazy" (미쳐서 그래) (2011)
"Rollin' Rollin'" (뒹굴뒹굴) (2013)
"Midnight Taxi" (새벽택시) (2013)
"Ok About It" (오케바리) (2013)
Donald Trump’s The Art of the Deal: The Movie

| Donald Trump’s The Art of the Deal: The Movie |
| --- | --- |

Ohjaaja:  Jeremy Konner
Käsikirjoittaja:  Joe Randazzo
Perustuu:  löyhästi Donald Trumpin ja toimittaja Tony Schwartzin muistelmateokseen The Art of the Deal (1987)
Tuottaja:   Allison Hord  Matt Pittman 
Säveltäjä:   Dan Gross  Kenny Loggins 
Kuvaaja:  Kevin Atkinson
Leikkaaja:   Pat Bishop  Marty Cramer 
Pääosat:   Johnny Depp  Michaela Watkins 
Valmistustiedot
Valmistusmaa:  Yhdysvallat
Tuotantoyhtiö:  Funny or Die
Levittäjä:  Funny or Die Netflix
Ensi-ilta:   2016-02-1010. helmikuuta 2016  
Kesto:  50 minuuttia
Alkuperäiskieli:  englanti
Budjetti:  250 000 dollaria
Aiheesta muualla
IMDb 
AllMovie
Infobox OKNimi-testi OK: 
Donald Trump’s The Art of the Deal: The Movie on vuonna 2016 ensi-iltansa saanut Jeremy Konnerin ohjaama ja Joe Randazzon käsikirjoittama yhdysvaltalainen parodiaelokuva, jonka pääosissa ovat Johnny Depp Donald Trumpina ja Michaela Watkins Ivana Trumpina. Elokuvan muissa osissa ovat muun muassa Jack McBrayer, Patton Oswalt, Alfred Molina, Henry Winkler, Andy Richter ja Stephen Merchant. Ron Howard esiintyy elokuvassa kertojana ja omana itsenään. Vajaan tunnin mittainen elokuva perustuu löyhästi liikemies Donald Trumpin ja toimittaja Tony Schwartzin liikeneuvoja sisältävään myyntimenestyksen saaneeseen muistelmateokseen The Art of the Deal (Trump: The Art of the Deal) vuodelta 1987.
Elokuva, joka parodioi 1980-luvun televisioelokuvia, tehtiin esittämään muistelmateoksen vuonna 1988 itse Trumpin käsikirjoittamaa, ohjaamaa, tuottamaa ja tähdittämää omaa televisioelokuvasovitusta. Kertoja Ron Howard esittelee elokuvan oikeana kirpputorilta ostamanaan 1980-luvun kadonneena televisioelokuvana, joka ei koskaan päätynyt esitettäväksi televisiossa.
Donald Trump’s The Art of the Deal: The Movien tuotti Funny or Die -tuotantoyhtiö ja huumorivideosivusto, jossa se julkaistiin helmikuussa 2016. Parodiaelokuva julkaistiin Trumpin vuoden 2016 presidentinvaalikampanjan aikana yhdeksän kuukautta ennen hänen valitsemistaan Yhdysvaltain presidentiksi.
Juoni

1970- ja 1980-lukujen New Yorkiin sijoittuva parodiaelokuva tarkastelee Donald Trumpin elämää ja ohjeita menestykseen satiirisesta näkökulmasta.
Näyttelijät

| 0 | 1 | 2 |
| --- | --- | --- |
|  Johnny Depp  | … |  Donald Trump   |
|  Michaela Watkins  | … |  Ivana Trump   |
|  Jack McBrayer  | … |  Der Scutt   |
|  Patton Oswalt  | … |  Merv Griffin   |
|  Alfred Molina  | … |  Jerry Schrager   |
|  Henry Winkler  | … |  Ed Koch   |
|  Andy Richter  | … |  Pete Rozelle   |
|  Stephen Merchant  | … |  Barron Hilton   |
|  Paul Scheer  | … |  Roy Cohn   |
|  Kristen Schaal  | … |  Gloria, ”Deborah”   |
|  Robert Morse  | … |  Walter Hoving   |
|  Christopher Lloyd  | … |  tohtori Emmett ”Doc” Brown   |
|  Ron Howard  | … |  kertoja / oma itsensä   |
|  Rob Huebel  | … |  Igor Cassini   |
|  Jason Mantzoukas  | … |  koditon mies   |
|  Tymberlee Hill  | … |  tuomari   |
|  Emjay Anthony  | … |  lapsi 1   |
|  Albert Tsai  | … |  lapsi 2   |
|  Sayeed Shahidi  | … |  lapsi 3   |
|  Jacob Tremblay  | … |  lapsi 4   |
Tuotanto

Vuoden 2015 kesän lopulla käsikirjoittaja Joe Randazzo sai idean farssista Yhdysvaltain presidenttiehdokkaasta Donald Trumpista ja esitti ideansa Funny or Dien päätoimittajalle Owen Burkelle, joka piti Randazzon konseptista ja ehdotti elokuvasovitusta Trumpin teoksen The Art of the Deal pohjalta. He esittivät idean Funny or Dien perustajalle Adam McKaylle, joka ehdotti Burkelle esittävän sen Johnny Deppille, jonka kanssa McKayllä oli tuolloin ollut tapaamisia mahdollisista yhteistöistä. Depp piti ideaa mahtavana ja hyväksyi roolitarjouksen.
Donald Trump’s The Art of the Deal: The Movien tuotanto pidettiin salaisuutena kuukausien ajan. Funny or Dien päätoimittajan Owen Burken mukaan salassapito onnistui salassapitosopimuksilla, mutta suurimmaksi osaksi anelemalla ihmisiä kertomasta mitään elokuvahankkeesta.
Joe Randazzo kirjoitti elokuvan käsikirjoituksen yhdeksässä päivässä. Elokuva kuvattiin neljässä päivässä joulukuun 2015 alussa.
Laulaja-lauluntekijä Kenny Loggins teki ”The Art of the Deal” -kappaleen erityisesti elokuvaa varten.
Ensi-ilta

Funny or Die julkaisi elokuvan suoraan internetiin ilmaiseksi katsottavaksi omalle verkkosivustolleen 10. helmikuuta 2016 vain päivä sen jälkeen, kun Donald Trump voitti republikaanisen puolueen esivaalit New Hampshiressä. Elokuvan julkaisu pidettiin erittäin salaisena; suurin osa lehdistöstä ei tiennyt elokuvan olemassaolosta vasta kun sen ensi-iltapäivänä.
Elokuva julkaistiin tilausvideopalvelu Netflixissä 1. elokuuta 2016.
Vastaanotto

Donald Trump’s The Art of the Deal: The Movie on saanut elokuvakriitikoilta myönteisiä arvioita ja Johnny Deppin satiirinen roolisuoritus Donald Trumpina on ollut kriitikoiden ylistämä. Metacritic-sivuston mukaan neljän arvostelun perusteella elokuva on saanut 75 pistettä sadasta mahdollisesta. Metacriticin 13 käyttäjää on antanut elokuvalle keskiarvon 5,5/10.
Aiheesta muualla

Donald Trump’s The Art of the Deal: The Movie Funny or Dien verkkosivustolla (englanniksi)
Donald Trump’s The Art of the Deal: The Movien traileri YouTubessa
150 North Riverside

| 150 North Riverside |
| --- | --- |
 150 North Riverside vuonna 2022.
Tiedot
Sijainti:  Chicago, Yhdysvallat
Rakennettu:  2014–2017
Käyttötarkoitus:  toimisto
Tila:  valmis
Yritykset
Arkkitehti:  Goettsch Partners
Tekniset tiedot
Kerroksia:  51 + 1 maan alla
Korkeus
Antenni:  220,8 m
Kattokorkeus:  220,8 m
Ylin kerros:  203,5 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
150 North Riverside on Chicagossa Yhdysvalloissa sijaitseva 221 metriä korkea pilvenpiirtäjä. Torni rakennettiin vuosina 2014–2017, ja siinä on 51 kerrosta. Rakennusta on toimistokäytössä, ja se on saanut energiaystävällisyydestään kultaisen LEED-sertifikaatin. Rakennuksen suunnitteli arkkitehtitoimisto Goettsch Partners.
Dracula 3000

| Dracula 3000 |
| --- | --- |

Ohjaaja:  Darrell Roodt
Käsikirjoittaja:  Darrell Roodt
Tuottaja:  David Wicht
Säveltäjä:  Michael Hoening
Kuvaaja:  Giulio Biccari
Leikkaaja:  Avril Beukes
Pääosat:   Casper Van Dien  Erika Eleniak  Coolio  Tommy Lister  Langley Kirkwood  Alexandra Kamp-Groeneveld  Udo Kier 
Valmistustiedot
Valmistusmaa:   Saksa  Etelä-Afrikka 
Tuotantoyhtiö:  Liongate
Levittäjä:  Netflix
Ensi-ilta:  17. joulukuuta 2004
Kesto:  83 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Dracula 3000 on vuonna 2004 ensi-iltansa saanut saksalais-eteläafrikkalainen kauhuelokuva, jonka on ohjannut ja käsikirjoittanut Darrell Roodt.
Juoni

Elokuva sijoittuu vuoteen 3000. Romunkeräysalus löytää avaruudesta sata vuotta kadoksissa olleen aluksen. Romunkeräysaluksen jäsenet alkavat innoissaan tutkia tätä löytöä, mutta saavat pian tietää, että aluksella on synkkä salaisuus.
Näyttelijät

| 0 | 1 | 2 |
| --- | --- | --- |
|  Casper Van Dien  | … |  Abraham Van Helsing   |
|  Erika Eleniak  | … |  Aurora Ash   |
|  Coolio  | … |  187   |
|  Alexandra Kamp-Groeneveld   | … |   Mina Murry   |
|  Langley Kirkwood  | … |  Orlock   |
|  Tommy Lister  | … |  Humvee   |
|  Udo Kier  | … |  Kapteeni Varna   |
Pyhän Haudan ritarikunta

Ritarikunnan vaakuna.
Jerusalemin Pyhän Haudan ritarikunta (lat. Ordo Equestris Sancti Sepulcri Hierosolymitan, OESSH) on Pyhän istuimen suojeluksessa oleva ritarikunta, joka toimii noin 40 maassa. Siinä on noin 30 000 jäsentä. Ritarikunnan päätehtävänä on tukea katolisen kirkon läsnäoloa Jerusalemin latinalaisen patriarkaatin eli Israelin, Palestiinan, Jordanian ja Kyproksen alueilla hyväntekeväisyys- ja kulttuuritoiminnan kautta. Ritarikunnan nimi viittaa Jerusalemin Pyhän haudan kirkkoon.
Ritarikunnan nykyisenä suurmestarina toimii kardinaali Fernando Filoni.
Ritarikuntaa jaetaan viidessä luokassa:
suurristi
suurristi
komentaja tähdellä
komentaja
ritari
Historia

Perinteen tai legendan mukaan ritarikunta juontaa juurensa ensimmäiseen ristiretkeen ja Godefroy de Bouillonin aikaan, jolloin kristityt valtasivat Jerusalemin. Ristiretket järjestettiin Pyhän haudan vapauttamiseksi, ja Godefroy käytti perinteen mukaan "Pyhän haudan vartijan" arvonimeä. Vuonna 1342 paavi Klemens VI antoi bullassaan "Gratiam agimus" Pyhän maan hoidon virallisesti fransiskaanien tehtäväksi, mutta varsinaisen ritarikunnan perusti paavi Aleksanteri VI vuonna 1496, ja antoi fransiskaaneille oikeuden myöntää ritarin arvonimi pyhiinvaeltajille. Paavi Pius IX perusti uudelleen Jerusalemin latinalaisen patriarkaatin vuonna 1847 ja siirsi sille ritarikunnan suurmestarin viran. Vuodesta 1907 paavi itse toimi hetken ritarikunnan suurmestarina. Vuonna 1932 paavi Pius XI hyväksyi uuden perustuslain ja salli ritarien liittyä ritarikuntaan kotipaikkakunnallaan eikä ainoastaan Jerusalemissa. Vuonna 1940 paavi Pius XII nimitti kardinaalin ritarikunnan suojelijaksi ja keskitti organisaation Roomaan. Suurmestarit on siitä lähtien nimitetty katolisen kirkon kardinaalien keskuudesta. Paavi Johannes XXIII hyväksyi uuden perustuslain vuonna 1962, ja Vatikaanin toisen kirkolliskokouksen uudistuksen myötä paavi Paavali VI hyväksyi uuden perustuslain vuonna 1977. Nykyään ritarikunta pyrkii toimimaan paikallisseurakunnissa. Suomen käskynhaltijakunnassa on noin kymmenen jäsentä.
Aiheesta muualla

Pyhän Haudan ritarikunnan Suomen käskynhaltijakunta
1223

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Ludvig VIII (Ranska) nousi valtaistuimelle
Fransiskus Assisilainen esitteli ensimmäisen jouluseimen
Pohjoismaiden ensimmäinen dominikaaniluostari perustettiin Lundiin.
Doncaster Rovers FC

Doncaster Rovers Football Club on vuonna 1879 perustettu jalkapalloseura Doncasterin kaupungista, Etelä-Yorkshiresta, Englannista. Joukkue pelaa kaudella 2021–2022 Englannin kolmanneksi korkeimmalla sarjatasolla Ykkösliigassa pudottuaan mestaruussarjasta keväällä 2014 ja oltuaan kaudella 2016–2017 vielä alempana kakkosliigassa . Kotiottelunsa joukkue pelaa Keepmoat Stadiumilla.
Historia

Vuonna 1879 perustettu Doncaster Rovers pelasi Englannin liigan sarjoissa, pääasiassa alimmissa kolmos- ja nelosdivisioonassa, aina vuodesta 1901 vuoteen 1998, jolloin se putosi ennätyksellisen 34 tappiollisen ottelun kauden jälkeen konferenssitasolle. Takaisin liigaan joukkue nousi kaudeksi 2003–2004 ja voitti heti perään silloisen vanhan kolmosdivisioonan viimeisen kauden mestaruuden ja nousi ykkösliigaan.
Saavutuksia

Ykkösliigan mestaruus 2012/2013
3. divisioonan mestaruus 2003/2004
Pohjoisen 3. divisioonan mestaruus 1934/1935, 1946/1947, 1949/1950
4. divisioonan mestaruus 1965/1966, 1968/1969
Football League Trophyn voitto 2006/2007
Conference League Cupin voitto 1998/1999, 1999/2000
Liigacupin puolivälierissä 2005/2006 (pudotti Manchester Cityn ja Aston Villan, putosi rangaistuspotkuilla Arsenalille)
Entisiä pelaajia

Billy Bremner
Syd Bycroft
Peter Doherty
Fred Emery
Len Graham
Harry Gregg
Alick Jeffrey
Clarrie Jordan
Tommy Keetley
Louis Tomlinson
Aiheesta muualla

Virallinen sivu
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Doncaster Rovers FC:n kotistadion Keepmoat Stadium.